Silnejšia a dlhšia menštruácia
Dobrý deň beriem antikoncepciu Drovelis a brala som nedávno antibiotiká V PNC 1000 a po doužívaní atb som dostala silnejšiu menštruáciu ktorá trvala týždeň a ďalší týždeň už mám slabo hnedý výtok . Nemávanm kvôli antikoncepcii silnejšiu menštruáciu tak sa chcem spýtať či to mohli spôsobiť atb.?
Dobrý deň
Ďakujeme za Vašu otázku
Pri užívaní lieku V PNC 1000 neboli pozorované zmeny v intenzite menštruačného krvácania. Silné menštruačné krvácanie patrí medzi časté nežiadúce účinky antikoncepcie Drovelis. Na dĺžku a intenzitu menštruácie však môže mať vplyv viacero faktorov. Medzi najčastejšie príčiny patrí stres, úzkosť, výkyvy v telesnej hmotnosti (nárast aj úbytok hmotnosti), syndróm polycystických vaječníkov, hormonálna nerovnováha, nadmerná fyzická aktivita, prebiehajúce ochorenie, užívanie liekov a iné.
Žiaľ v našej kompetencii nie je určiť príčinu silnejšieho menštruačného krvácania. Stanoviť presnú príčinu môže iba gynekológ na základe dôkladného vyšetrenia.
V prípade pochybností, pretrvávania krvácania, silnej bolesti brucha, alebo celkového zhoršenia zdravotného stavu odporúčam kontaktovať Vášho gynekológa.
Prajem pekný zvyšok dňa
S pozdravom, PharmDr. Lucia Kubáňová